Smukučių senkapis
Smukučių senkapis – Jurbarko miesto teritorijoje, Smukučiuose esančios neveikiančios kapinės. Senkapis yra apie 1,5 km į šiaurę nuo kelio  141  Kaunas–Jurbarkas–Šilutė–Klaipėda , prie senojo kelio Smukučiai – Tauragė, vad. Gaurkeliu, vadinamojo Pušynaičio pakraštyje. Įrengtas nedidelėje aukštumėlėje, kapų žymių nėra. Nuo 1890 m. senkapyje stovėjo kryžius, kuris 1989 m. atstatytas Juozo Bikulčiaus rūpinimusi (aut. Vaclovas Dubikaltis).